पाएं अपने शहर की ताज़ा ख़बरें और फ्री ई-पेपरडाउनलोड करें
दिलसाधपुर गांव में भूमि विवाद सुलझाने के लिए हो रही पंचायत में ही मारपीट हो गयी। इससे दोनों तरफ के सात लोग घायल हो गए। घायलों मे एक पक्ष से कामख्या सिंह, अमित कुमार व नवनीत कुमार और दूसरे पक्ष से युवराज सिंह, कवलेश सिंह, जयकिशोर सिंह व विनय कुमार सिंह है। घायलों का इलाज सीएचसी भगवानपुर में कराया गया। बताया जा रहा है कि दोनों पक्षों में चार धुर जमीन को लेकर विवाद चल रहा था। इसे सुलझाने के लिए पंचायत की गयी। इसी दौरान दोनों पक्ष से लाठी-डंडा व फरसा चलने लगा। ग्रामीणों ने शांत कराने की कोशिश की पर किसी की नहीं सुनी गयी। दर्जन भर लोगों के बीच मारपीट में सात लोग गंभीर रूप से जख्मी हो गए। पुलिस ने दोनों पक्ष के आवेदन पर प्राथमिकी दर्ज कर ली है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn